Alaquàs aprova els pressupostos més austers dels últims 10 anys
17/01/2012

# Alaquàs aprova els pressupostos més austers dels últims 10 anys

*   17/01/2012
*   [Imprimir](#)
*   Compartir
*    https://www.alaquas.org/documento.asp?id\_do=13058

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13058%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20aprova%20els%20pressupostos%20m%C3%A9s%20austers%20dels%20%C3%BAltims%2010%20anys)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13058/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13058/17012012foto_pleno_2012_Form_4.jpg)](https://www.alaquas.org/ficheros/documentos/2012/2/13058/17012012foto_pleno_2012_Form_10.jpg "<a href='https://www.alaquas.org/ficheros/documentos/2012/2/13058/17012012foto_pleno_2012_Form_10.jpg' target=_blank><i class='fa fa-external-link' aria-hidden='true'></i>.Alaquàs aprova els pressupostos més austers dels últims 10 anys</a>")

El Ple de la Corporació ha aprovat el Pressupost del 2012 amb els vots a favor del PSPV-PSOE i el regidor del grup no adscrit i les abstencions del PP i del Bloc-Els Verds Elvira García: "Aquests són uns pressupostos valents, responsables i sensibles als problemes dels nostres veïns i veïnes"

El Ple de la Corporació Municipal ha aprovat hui dimarts de manera definitiva el Pressupost Municipal per a l'exercici 2012 amb tres objectius clars: reduir la despesa, mantenir la qualitat en els serveis que ofereix l'Ajuntament d'Alaquàs i salvar els llocs de treball de tots els empleats públics. El Ple de la Corporació ha aprovat el Pressupost del 2012 amb els vots a favor del PSPV-PSOE i el regidor del grup no adscrit i les abstencions del PP i del Bloc-Els Verds

Els pressupostos responen a un "destacat exercici de responsabilitat, rigor i austeritat, perseguint l'objectiu de l'equilibri i l'estabilitat financera", ha destacat l'alcaldessa d'Alaquàs, Elvira García Campos, al temps que ha recordat que "estem fent el que cal fer, el que la ciutadania demanda de nosaltres, i ho estem fent bé", en clara referència a l'esforç de rigor i austeritat que ha estat necessari per confeccionar el pressupost de 2012.

Els comptes municipals ascendeixen a 25 milions d'euros i una previsió de 19 milions d'euros de despeses. Aquest superàvit de 6 milions d'euros servirà per finançar el romanent de tresoreria negatiu de la liquidació pressupostària de l'exercici 2010. En línies generals, el Pressupost de 2012 destina el 53% a Serveis a les Persones (educació, benestar social, esport, seguretat,..), mentre que un 19% cobrirà la despesa corrent i manteniment. D'altra banda un 28% anirà a neteja i medi ambient.

Per Capítols el desglossament és el següent: en el Capítol I, del personal que presta el seu servei a l'Ajuntament d'Alaquàs, el descens ha estat d'un 9'52%, fonamentalment per places de treballadors que està previst es jubilen aquest any i que no es van a cobrir, a més de revisar totes les necessitats d'hores extra, per serveis fos de l'horari habitual, i que s'han ajustat al mínim imprescindible.  
  
En el Capítol II, relatiu a la despesa corrent, la reducció és d'un total del 42'42%, gràcies a l'assumpció, a través d'una empresa pública, de serveis que ara es prestaven externament, el tancament o renegociació de tots els locals en lloguer i el millor aprofitament energètic d'acord amb l'auditoria energètica realitzada, així com la reorganització dels horaris dels serveis municipals que ens permetrà estalviar gairebé la meitat de la despesa de l'exercici que ara acaba. S'ha realitzat també una revisió de tots els programes municipals per ajustar-los a les demandes reals dels nostres veïns i veïnes.

El Capítol IV, que és el que fa referència a les transferències que fa l'Ajuntament, com a subvencions i convenis, es redueix en un 52'43 %.  
  
En referència als ingressos corrents previstos, l'estimació s'ha realitzat d'acord a l'increment de l'entorn de l'IPC (3%) dels impostos i taxes municipals, d'acord amb les Ordenances Fiscals Municipals aprovades en el passat ple del mes d'octubre.